香港婚後事丨盤點「十大男生討厭女生行為」 曾比特最忌異性約會唔守時
曾比特自彈自唱《傾城》獲讚才華洋溢
今晚(26日)播出的第二集,Mike以神秘嘉賓身份彈著結他出場,Yoyo聽到結他聲一秒即估中Mike是嘉賓,大讚有才華的男人有魅力,Mike還會自彈自唱《傾城》,令在場人士聽出耳油!隨後諾懿、Yoyo等人化身小記者追問Mike的感情觀,包括對結婚生子願景和規劃,及探討十大男生最討厭女生行為等。談到婚姻議題, Mike有感「結婚」在現今社會變得形式化,並謂伴侶相處溝通才是最重要:「結完婚都可以離婚,只係一張紙。如果同佢好close、大家相處好有愛嘅話,結婚係令大家段關係更加昇華;相反,本身唔係相處得特別好,結婚只不過係將呢個形式轉去第二個形式,冇解決過問題。」Yoyo問到將來可會跟伴侶生兒育女時,他坦言:「未有資格成為一個爸爸。」
暗示曾呆等7小時
黎諾懿和羅天宇本集還有額外任務,就是盤點網絡十大男生最討厭女生行為,二人揭曉答案前訪問了Mike的想法,他指最怕女生約會遲到,並搞鬼以「我個朋友」身份分享曾等足7小時的深刻經歷。另問到Mike可接受監控狂女友時,他直言不介意遭另一半查看手機,大前提是頻率問題:「半個鐘睇一次就over得滯!點樣令佢有安全感,呢個可能係我嘅責任。」及後黎諾懿又拋出情境題「如果你有個女朋友話『我唔鍾意你個頭,剪咗佢』,你O唔OK?」,Mike全部有問有答,到底答案係乜?
盤點「十大男生討厭女生行為」:
10.瘋狂打卡拍照
9.減肥只說不做
8.緊迫盯人愛控制
7.沒有時間觀念
6.提起前任或其他男性
5.嘈交放上網
4.愛喝酒
究竟頭三位係咩?記得留意節目啦!